Symbol

Okno Symbol


Word uľahčuje písanie špeciálnych znakov a symbolov, ktoré nie sú uvedené na klávesnici, ale sú dostupné v sade písma. Umožňuje to okno Symbol s dvoma kartami: Symboly a Špeciálne znaky. Okno otvoríte  príkazom Symbol (v ponuke  Vložiť). 

Karta Symboly


Zobrazuje všetky dostupné symboly v danej znakovej sade. Klepnutie na symbol ukáže jeho zväčšenú verziu. Dklik na symbol, umiestni ho na pozíciu kurzora. Alebo použite tlačidlo Vložiť.

Klávesové skratky pre symboly


Niektorým symbolom sú priradené klávesové skratky. Symbolom môžete priraďovať svoje vlastné klávesové skratky postupom:

1. Na karte Symboly vyberte symbol.

2. Tlačidlo Klávesová skratka. 

3. Word otvorí okno Prispôsobiť klávesnicu.

4. V poli Stlačte novú klávesovú skratku stlačte kombináciu Alt+Ctrl+znak.

5. V poli Aktuálne priradenie sa dozviete, či táto skratka je na niečo použitá.

6. Stlačte Priradiť.  

7. Nová kombinácia klávesov sa objaví v poli Aktuálne klávesy.

Karta Špeciálne znaky 


Poskytuje zoznam  špeciálnych znakov a ich písanie pomocou klávesových skratiek. Ide predovšetkým o rôzne druhy pomlčiek, medzier spojovníkov, rozdeľovníkov, apostrofov a špeciálnych symbolov, ako ©. ®, ™. Pomocou tlačidla  Klávesová skratka môžete meniť klávesové skratky špeciálnych znakov.

Príklady špeciálnych znakov

Pevná medzera


Aby ste uchovali viac slov na jednom riadku, napr. titul a meno, môžete použiť špeciálnu medzeru, nazývaná pevná medzera. Jej klávesovú skratku sa dozviete na karte Špeciálne znaky.

Dlhé a krátke pomlčky


Dlhé pomlčky sa používajú k indikácii náhlej zmeny myšlienky. Krátke pomlčky sa používajú k oddeľovaniu čísel. Word automaticky mení rozdeľovník na krátku pomlčku a dva rozdeľovníky na dlhú pomlčku. 

Rovné alebo oblé úvodzovky


Word vie automaticky umiestňovať do dokumentu oblé úvodzovky, aj keď z klávesnice zadávate rovné. Musíte však mať zapnutú voľbu Rovné úvodzovky oblými v okne Automatické opravy  (karta Automatický formát).

Pevný rozdeľovník


Pevný rozdeľovník uchováva slová ním rozdelené na jednom riadku. Jeho klávesovú skratku sa dozviete na karte Špeciálne znaky.

Voliteľné delenie slov

Nájdete ho na karte Špeciálne znaky. Vytlačí sa len vtedy, pokiaľ slovo, v ktorom sa rozdelenie vyskytuje, je umiestnené na pravom okraji. Zobrazíte ho  tlačidlom Zobraziť alebo skryť.

Automatické delenie slov


Je založené na určitých zabudovaných pravidlách a slovníka delenie slov. Je to jedna z posledných akcií, ktoré sa vykonávajú na dokumente. Word rozdelí slová buď v celom dokumente, alebo vo vybranom texte. Príkaz Jazyk – Delenie slov (v ponuke Nástroje) otvorí okno Delenie slov. Vyberte Automatické delenie slov alebo Ručné. Pokiaľ ste vybrali Ručné, uvidíte okno Ručné delenie slov. Tlačidlo Áno umiestni  navrhované rozdelenie, tlačidlo Nie znamená, že sa nemá slovo deliť a Storno ukončí rozdeľovanie. Voliteľne môžete samy presunúť deliace znamienko myšou.

Odstránenie automatického rozdelenia


Príkaz Späť delenie slov bude k dispozícii okamžite potom, čo ste opustili funkciu automatického rozdelenia slov. Neskôr, rozdelenia môžete zmazať rovnako, ako iné znaky. Tiež funkcia Nahradiť pomôže zmazať všetky druhy rozdelenia slov.

Iniciály


Iniciály sú veľké písmená na začiatku odsekov. Používajú sa ako ozdobné zvýraznenia, napr. v rozprávkových knihách. Sú zapustené do odseku alebo do okraja vedľa odseku. Iniciály sa ovládajú z okna Iniciály, ktoré vyvoláte príkazom Iniciála z ponuky Formát. Fungujú len v jednoduchom riadkovaní. Nefungujú pre tabuľky, hlavičky a päty, viac-stĺpcové dokumenty.

1. Vyberte znak alebo znaky, ktoré chcete urobiť iniciálou.

2. Príkaz Iniciála.

3. Ak chcete pre iniciálu použiť iné písmo, vyberte ho v ozname Písmo.

4. V poli Iniciály do riadkov navrhujete výšku iniciály.

5. Vyberte voľbu V texte alebo V okraji a OK.
Iniciála môže byť aj celé slovo alebo obrázok. Obrázok najprv  vložíte na začiatok riadku textu.

Vymazanie iniciál

1. Vyberte iniciálu.

2. Príkaz Iniciála.

3. Vyberte Žiadna.

Odrážky

Tlačidlo Odrážky umiestňuje odrážky na začiatok vybraných odsekov a vytvára predsadenie. Príkaz Odrážky a číslovanie v ponuke Formát otvára okno Odrážky a číslovanie, v ktorom môžete vyberať aj tvar odrážok.

Vytvorenie zoznamu s odrážkami

1. Stlačte tlačidlo Odrážky k začatiu zoznamu s odrážkami.

2. Napíšte odseky. Word pridá k odsekom odrážky.

3. Stlačte tlačidlo Odrážky k ukončeniu zoznamu s odrážkami.

Iný postup:

1. Napíšte na začiatku odseku * alebo – a potom medzeru alebo tabulátor a píšte text. Keď potom stlačíte Enter, takWord zmení * na odrážku. 

2. Napíšte odseky. Word pridá k odsekom odrážky.

3. Keď chcete, aby Word v nasledujúcom odseku prestal robiť odrážky, stlačte dvakrát Enter.

Pridanie odrážok ku existujúcim odsekom

1. Vyberte odseky.

2. Stlačte tlačidlo Odrážky.

Zmena štýlu odrážok 

1. Vyberte odseky.

2. Príkaz Odrážky a číslovanie.

3. Vyberte štýl odrážok, ktorý sa vám páči a OK.

Vlastné odrážky

1. Príkaz Odrážky a číslovanie.

2. Tlačidlo Prispôsobiť otvorí okno Vlastný zoznam s odrážkami.

3. V sekciách Umiestnenie odrážky a Umiestnenie textu nastavte vzdialenosť.

4. V zozname Znak odrážky vyberte typ odrážky.

5. V zozname Písmo vyberte písmo odrážky.

6. Pokiaľ chcete použiť iné odrážky, tak stlačte tlačidlo Odrážka.

7. Otvorí sa okno Symbol, v ktorom vyberte požadovaný znak.

